Nebudem sa vyjadrovať k Javurkovmu tradičnému kydaniu na Fica lebo toho by on a jemu podobní kritizovali aj keby povedal, že päť a päť je desať. Ide o iné.
Rektorka Akadémie Policajného zboru Lucia Kurilovská vstúpila do politickej strany. Už keď Klus vstupoval do SaS som mu napísal, že by sa mal rozhodnúť či bude učiť politológiu na vysokej škole alebo robiť aktívnu politiku, lebo pochybujem, že by sa vedel ako pedagóg odosobniť a veci objektívne posudzovať. Iné by bolo, keby učil fyziku.
S Kurilovskou je to ešte oveľa horšie. Je na veľmi citlivom mieste - ovplyvňuje výchovu policajtov, ktorí by mali byť už z princípu nestranní!
Iste, nemožno nikomu zakazovať vstup do politickej strany a angažovanie sa v nej. Ale sú profesie a posty, kde je to prinajmenej nevhodné. Je to aj vec inteligencie príslušnej osoby aby to vedela posúdiť. Politika nie je dušpastierska činnosť, ale tvrdý boj o moc. Teda tak, pani Kurilovská.